b"\n_START_ARTICLE_\nNyangbos\n_START_SECTION_\nSituaci\xc3\xb3 territorial i pobles ve\xc3\xafns\n_START_PARAGRAPH_\nEl territori nyango est\xc3\xa0 situat a l'est d'Afeyi, a la regi\xc3\xb3 Volta._NEWLINE_Segons el mapa ling\xc3\xbc\xc3\xadstic de Ghana de l'ethnologue el territori nyango \xc3\xa9s un petit territori que est\xc3\xa0 situat pocs quil\xc3\xb2metres a l'oest de la frontera amb Togo. Aquest, juntament amb els territoris dels logbes, dels tafis i dels avatimes, est\xc3\xa0 rodejat del territori molt m\xc3\xa9s extens dels ewes._NEWLINE_Viuen en una regi\xc3\xb3 muntanyosa.\n_START_SECTION_\nLlengua\n_START_PARAGRAPH_\nEl nyangbo \xc3\xa9s la llengua materna dels nyangbos, que tamb\xc3\xa9 parlen l'ewe i l'angl\xc3\xa8s com a segones lleng\xc3\xbces.\n_START_SECTION_\nReligi\xc3\xb3 i creences\n_START_PARAGRAPH_\nLa majoria dels nyangbos s\xc3\xb3n cristians, tot i aix\xc3\xb2 creuen en els esperits i tenen culte als avantpassats. Fa uns 50 anys que els nyangbos han rebut missioners cristians, per\xc3\xb2 el joshuaproject considera que aquests no han tingut veritable \xc3\xa8xit, ja que encara creuen en les religions africanes tradicionals._NEWLINE_Tot i aix\xc3\xb2, les estad\xc3\xadstiques que d\xc3\xb3na aquesta mateixa p\xc3\xa0gina web, afirmen que el 90% dels nyangbos s\xc3\xb3n cristians, el 9% creuen en religions tradicionals africanes i l'1% s\xc3\xb3n musulmans. El 40% dels nyangbos cristians s\xc3\xb3n cat\xc3\xb2lics, el 30% s\xc3\xb3n protestants i el 30% pertanyen a esgl\xc3\xa9sies independents. Segons el joshuaproject, el 13% dels nyangbos cristians segueixen el moviment evang\xc3\xa8lic."